CELEX: 62019CN0274
Language: el
Date: 2019-03-31 00:00:00
Title: Υπόθεση C-274/19 P: Αναίρεση που άσκησε την 31η Μαρτίου 2019 το Εθνικό Κέντρο Έρευνας και Τεχνολογικής Ανάπτυξης (ΕΚΕΤΑ) κατά της αποφάσεως του Γενικoύ Δικαστηρίου (τέταρτο τμήμα) που εκδόθηκε την 22α Ιανουαρίου 2019 στην υπθεση T-198/17, EKETA κατά Ευρωπαϊκής Επιτροπής

27.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/27
            
         
      Αναίρεση που άσκησε την 31η Μαρτίου 2019 το Εθνικό Κέντρο Έρευνας και Τεχνολογικής Ανάπτυξης (ΕΚΕΤΑ) κατά της αποφάσεως του Γενικoύ Δικαστηρίου (τέταρτο τμήμα) που εκδόθηκε την 22α Ιανουαρίου 2019 στην υπθεση T-198/17, EKETA κατά Ευρωπαϊκής Επιτροπής
      (Υπόθεση C-274/19 P)
      (2019/C 182/33)
      Γλώσσα διαδικασίας: η ελληνική
      
         Διάδικοι
      
      
         Αναιρεσείον: Εθνικό Κέντρο Έρευνας και Τεχνολογικής Ανάπτυξης (EKETA) (Βασίλειος Χριστιανός, Δημήτριος Καραγκούνης, δικηγόροι)
      
         Αντίδικος στην αναιρετική διαδικασία: Ευρωπαϊκή Επιτροπή
      
         Αιτήματα
      
      Το αναιρεσείον έχει την τιμή να ζητήσει από το Δικαστήριο της Ευρωπαϊκής Ένωσης:
      
                  1)
               
               
                  Να αναιρέσει την απόφαση του Γενικού Δικαστηρίου της 22ας Ιανουαρίου 2019 στην υπόθεση Τ-198/17 (1).
               
            
                  2)
               
               
                  Να αναπέμψει τη διαφορά στο Γενικό Δικαστήριο προς νέα κρίση.
               
            
                  3)
               
               
                  Να καταδικάσει την Επιτροπή στη δικαστική δαπάνη.
               
            
         Λόγοι αναιρέσεως και κύρια επιχειρήματα
      
      Το αναιρεσείον υποστηρίζει ότι η αναιρεσιβαλλομένη πρέπει να αναιρεθεί για τους κάτωθι λόγους:
      
                  —
               
               
                  
                     Πρώτος λόγος αναιρέσεως: Το Γενικό Δικαστήριο παρέλειψε να κρίνει κατά νόμο και δεν αξιολόγησε όλους τους ισχυρισμούς και όλα τα προσκομισθέντα από το ΕΚΕΤΑ αποδεικτικά στοιχεία. Επίσης, παραμόρφωσε τα πραγματικά περιστατικά, όπως προκύπτουν από τις εν λόγω αποδείξεις, ενώ υπέπεσε σε πλάνη περί το δίκαιο όσον αφορά την κατανομή του βάρους αποδείξεως και παρεβίασε την υποχρέωση αιτιολογίας της αποφάσεώς του.
               
            
                  —
               
               
                  
                     Δεύτερος λόγος αναιρέσεως: Το Γενικό Δικαστήριο υπέπεσε σε πλάνη περί το δίκαιο, διότι ερμήνευσε εσφαλμένα την ύπαρξη κινδύνου σύγκρουσης συμφερόντων.
               
            
                  —
               
               
                  
                     Τρίτος λόγος αναιρέσεως: Το Γενικό Δικαστήριο υπέπεσε σε πλάνη περί το δίκαιο ως προς την ερμηνεία και εφαρμογή της αρχής της αναλογικότητας την οποία παρεβίασε.
               
            
         (1)  ECLI:EU:T:2019:27.